กรุงไทย ออกสินเชื่อเพิ่มฟื้นธุรกิจ ดอกเบี้ย2ปีแรก2%
กรุงไทย ออกสินเชื่อเพิ่ม"เพื่อการปรับตัว" ดอกเบี้ย 2 ปีแรก 2% ยกเว้นดอกเบี้ย 6 เดือนแรก  ฟื้นผู้ประกอบการธุรกิจ โควิด-19ระบาด
25 ต.ค. 2565

ตามที่ธนาคารแห่งประเทศไทย (ธปท.) ได้ปรับปรุงหลักเกณฑ์สินเชื่อฟื้นฟู เพื่อช่วยเหลือผู้ประกอบธุรกิจที่ได้รับผลกระทบจากการแพร่ระบาดของโควิด-19   โดยเพิ่มประเภท “สินเชื่อเพื่อการปรับตัว” เพื่อสนับสนุนภาคธุรกิจปรับตัวให้สอดรับกับบริบทโลกใหม่ (new normal)  และสภาพแวดล้อมทางธุรกิจที่เปลี่ยนแปลงไป 
ธนาคารกรุงไทย สนับสนุนการปรับตัวภาคธุรกิจ โดยเฉพาะผู้ประกอบธุรกิจขนาดกลางและขนาดย่อม (SMEs) ด้วยมาตรการสินเชื่อฟื้นฟูระยะที่ 3 วงเงินสินเชื่อเพื่อการปรับตัว  หรือ สินเชื่อฟื้นฟูเพื่อการปรับตัว  สนับสนุนวงเงินสำหรับการปรับปรุง การพัฒนา หรือเสริมศักยภาพธุรกิจให้สอดรับกับบริบทโลกใหม่ (New Normal) ใน 3 รูปแบบ คือ กระแสเทคโนโลยีดิจิทัล (Digital) การดำเนินธุรกิจที่เป็นมิตรกับสิ่งแวดล้อม (Green) และนวัตกรรมแห่งโลกอนาคต (Innovation) ซึ่งเป็นเมกะเทรนด์ธุรกิจของโลก 
 สินเชื่อฟื้นฟูเพื่อการปรับตัว เพิ่มความคล่องตัว วงเงินกู้สูงสุดไม่เกิน 150  ล้านบาท (รวมวงเงินกู้สินเชื้อฟื้นฟูและซอฟท์โลนเดิมจากทุกสถาบันการเงิน) ระยะเวลาผ่อนชำระสูงสุด 7 ปี อัตราดอกเบี้ยพิเศษ 2% ต่อปี ใน 2 ปีแรก ยกเว้นดอกเบี้ยใน 6 เดือนแรก (รัฐบาลรับภาระดอกเบี้ยให้ในช่วง 6 เดือนแรก)
ส่วนปีที่ 3-5 อัตราดอกเบี้ยไม่เกิน 5% ต่อปี และตั้งแต่ปีที่ 6 เป็นต้นไป อัตราดอกเบี้ย MLR เปิดกว้างใช้หลักประกันได้ทั้งอสังหาริมทรัพย์ เงินฝาก และการค้ำประกันจากบรรษัทค้ำประกันสินเชื่ออุตสาหกรรมขนาดย่อม (บสย.) โดยเกณฑ์การพิจารณาวงเงินสินเชื่อ คุณสมบัติผู้กู้และเงื่อนไข ขึ้นอยู่กับการพิจารณาของธนาคาร และประกาศธนาคารแห่งประเทศไทย
   
ผู้ประกอบการที่สนใจสินเชื่อฟื้นฟูเพื่อการปรับตัว ติดต่อสำนักงานธุรกิจทั่วประเทศ ธนาคารกรุงไทยทุกสาขา หรือ หน่วยงานที่ดูแลสินเชื่อ สนใจสอบถามเพิ่มเติมติดต่อ Krungthai Contact Center โทร 02-111-1111 หรือศึกษารายละเอียดได้ที่ https://krungthai.com/link/megatrends-pr-news
 ติดตาม "โพสต์ทูเดย์" ผ่านช่องทางต่างๆ ได้ที่
facebook : https://www.facebook.com/Posttoday
Twitter:  https://twitter.com/PostToday
Website :  http://www.posttoday.com/
Youtube: https://www.youtube.com/posttoday
Instagram: https://www.instagram.com/posttoday_online/